সার্কিট আদালতের বিচারকদের "হিজ অনার জজ" বা "হার অনার জজ" নামে ডাকা হয় এবং আদালতে "জজ" বলে সম্বোধন করা হয়। ২০০৬ সালের পূর্বে তাদের "মাই লর্ড" বলে সম্বোধন করা হত। আইনি প্রতিবেধনে "জজ" লেখা হয়।

জেলা আদালতের বিচারকদের "জজ" নামে ডাকা হয় এবং আদালতেও "জজ" বলে সম্বোধন করা হয়। ১৯৯১ সালের পূর্বে জেলা আদালতের বিচারকেরা জেলা বিচারপতি নামে পরিচিত ছিল এবং তাদের "ইউর ওরশিপ" বলে সম্বোধন করা হত।

ইতালিতে আদালতে অধিষ্ঠিত বিচারককে "সিন্নোর প্রেসিদেন্তে দেলা কোর্তে" ("আদালতের সভাপতি") বলে সম্বোধন করা হয়।

জার্মানিতে বিচারকদের "হার ভর্সিট্‌জেন্দার" ("মিস্টার চেয়ারম্যান") বা "ফ্রাউ ভর্সিট্‌জেন্দে" ("ম্যাডাম চেয়ারওম্যান") অথবা "হহেস গেরিখ্‌ট" নামে সম্বোধন করা হয়।

নেদারল্যান্ডে অধিষ্ঠিত যেকোন লিঙ্গের বিচারকদের, লিখিত ভাষায়, প্রাথমিক আদালতের বিচারকদের "এদেলাচ্‌তবার" ("ইউর অনার"), আপীল বিভাগীয় আদালতের বিচারকদের "এদেলগ্রুতাচ্‌তবার" ("ইউর গ্রেট অনার"), এবং নেদারল্যান্ডের উচ্চ কাউন্সিলের (সুপ্রীম আদালত) বিচারকদের "এদেলহুগাচ্‌তবার" ("ইউর হাই অনার") বলে সম্বোধন করা হয়।

পর্তুগালে অধিষ্ঠিত বিচারকদের শুনানির সময় পুরুষ বিচারকদের "মেরেতিসিমো হুইজ" এবং নারী বিচারকদের "মেরেতিসিমা হুইজা" (অর্থাৎ "সবচেয়ে যোগ্য বিচারক") বা কোন লিঙ্গ উল্লেখ না করলে "ভসা এক্সিলেন্সিয়া" ("ইউর এক্সিলেন্সি") বলে সম্বোধন করা হয়।

পোল্যান্ডে যেই লিঙ্গেরই হোক না কেন অধিষ্ঠিত বিচারককে "ওয়াইসকি সাদজিয়ে" ("উচ্চ আদালত") বলে সম্বোধন করা হয়।

ফিনল্যান্ডে অধিষ্ঠিত পুরুষ বিচারকদের "হেরা পুহিনইয়োহতাইয়া" ("মিস্টার চেয়ারম্যান") এবং অধিষ্ঠিত নারী বিচারকদের "আর্ভোইসা পুহিনইয়োহতাইয়া" ("এস্টিমড্ চেয়ার") বলে সম্বোধন করা হয়। তবে দ্বিতীয় সম্বোধনটি পুরুষ বিচারকদের ক্ষেত্রেও করা যায়, কারণ ফিনীয় শব্দ "পুহিনইয়োহতাইয়া" কোন লিঙ্গ নির্দেশ করে না। ফিনীয় আদালতে কোন আলখাল্লা পরিধান করা হয় না।

ফ্রান্সে আদালতে অধিষ্ঠিত বিচারককে "মসিঁয়ে লে প্রেসিদেন্ত" বা "মাদাম লে প্রেসিদেন্ত" বলে ডাকা হয়, এবং সহকারী বিচারকদের "মসিঁয়ে এল'আসেসিঁয়ে" বা "মাদাম এল'আসেসিঁয়ে" বলে ডাকা হয়। আদালতের বাইরে বিচারকগণ "মসিঁয়ে লে জজ" বা "মাদাম লে জজ" বলে ডাকা হয়।

বুলগেরিয়ায় ১৯৮৯ সালের পূর্বে সমাজতান্ত্রিক শাসনামলে বিচারকদের "দ্রুগারিয়ো" (другарю, অর্থাৎ "কমরেড") নামে ডাকা হত এবং ১৯৮৯ সালের পরে "গসপোদিন সুঁদিয়া" (господин, অর্থাৎ "মিস্টার জজ") বা "গসপোঝো সুঁদিয়া" (госпожо съдия, অর্থাৎ "ম্যাডাম জজ") নামে ডাকা হয়।

ইংল্যান্ড ও ওয়েলস - ইংল্যান্ড ও ওয়েলসের আদালতের সুপ্রীম আদালতের বিচারকদের সুপ্রীম আদালতের বিচারপতি ডাকা হয়। সুপ্রীম আদালতের বিচারপতিদের "লর্ড" বা "লেডি" বলে সম্বোধন করা হয়। আইনি প্রতিবেদনে, সুপ্রীম আদালতের বিচারপতিদের "লর্ড/লেডি এন" বলা হয়, যদিও সাপ্তাহিক আইনি প্রতিবেদনে বিচারকদের নামের পরে "জেএসসি" (যেমন, লেডি স্মিথ জেএসসি) লেখা হয়। আদালতের সভাপতি ও উপ সভাপতিকে তাদের নামের সাথে সামঞ্জস্য রেখে "পিএসসি" এবং "ডিপিএসসি" লেখা হয়। শুধুমাত্র অভিজ্ঞ ব্যারিস্টার বা মোক্তারগণই সাধারণত বিচারক হতে পারেন।

উচ্চ আদালত ও আপীল বিভাগীয় আদালতের বিচারকদের "মাই লর্ড" বা "মাই লেডি" অথবা "ইউর লর্ডশিপ" বা "ইউর লেডিশিপ" বলে সম্বোধন করা হয়। আপীল বিভাগীয় আদালতের বিচারকদের লর্ড জাস্টিস অফ আপীল বলা হয় এবং তাদের "লর্ড জাস্টিস এন" বা "লেডি জাস্টিস এন" বলে সম্বোধন করা হয়। লেখার ক্ষেত্রে লর্ড জাস্টিস অফ আপীলদের নামের পরে "এলজে" বসে, যেমন স্মিথ এলজে।

যখন উচ্চ আদালতের বিচারকগণ উপস্থিত না থাকেন, তখন তাদের সম্বোধনের জন্য "মিস্টার/মিসেস/মিস জাস্টিস এন" ব্যবহার করা হয়। আইনি প্রতিবেদনে তাদের নামের পরে "জে" লেখা হয়, যেমন স্মিথ জে। উচ্চ আদালতের প্রধানদের "মাস্টার" বলে অভিহিত করা হয়।

যুক্তরাজ্যে সার্কিট বিচারক ও রেকর্ডারদের "ইউর অনার" বলে সম্বোধন করা হয়। সার্কিট বিচারকদের "হিজ/হার অনার জজ এন" বলা হয়। তাদের নামের শেষে "এইচএইচজে" বা "এইচ এইচ জজ এন" লেখা হয়, তবে আইনি প্রতিবেদনে নয়। জেলা বিচারক ও ট্রাইবুনাল বিচারকদের "স্যার/ম্যাডাম" বলে সম্বোধন করা হয়।

ইংল্যান্ড ও ওয়েলসের লে ম্যাজিস্ট্রেটদের এখনো কিছু কিছু ক্ষেত্রে "ইউর ওরশিপ" বলে সম্বোধন করা হয়, যদিও ইংল্যান্ডের উত্তরাংশে উকিলগণ "ইউর অনার" বলেই বেশি সম্বোধন করেন। লে ম্যাজিস্ট্রেটদের "স্যার/ম্যাডাম" বলে সম্বোধন করা হয়।

স্কটল্যান্ড - স্কটল্যান্ডের আদালতে আদালত চলাকালীন উচ্চ আদালত ও শেরিফ আদালতে বিচারকদের "মাই লর্ড" বা "মাই লেডি" এবং "ইউর লর্ডশিপ" বা "ইউর লেডিশিপ" বলে সম্বোধন করা হয়।

শান্তি আদালতের বিচারকদের "ইউর অনার" বলে সম্বোধন করা হয়।

উত্তর আয়ারল্যান্ড - উত্তর আয়ারল্যান্ডের আইনি ব্যবস্থা ইংল্যান্ড ও ওয়েলসের মতই এবং উচ্চ আদালতের বিচারকদের ইংল্যান্ড ও ওয়েলসের মতই সম্বোধন করা হয়। নিম্ন আদালতে কিছু ভিন্নতা পরিলক্ষিত হয়।

উত্তর আয়ারল্যান্ডের সার্কিট বিচারকের সমমর্যাদার হলে কাউন্টি বিচারক এবং তাদের ইংল্যান্ড ও ওয়েলসের সার্কিট বিচারকদের মতই সম্বোধন করা হয়। কাউন্টি আদালতের উর্ধ্বতন বিচারকদের বেলফাস্টে "রেকর্ডার অফ বেলফাস্ট" এবং ডেরিতে "রেকর্ডার অফ লন্ডনডেরি" বলে হয়, কিন্তু কাউন্টি আদালতের বিচারকদের মতই সম্বোধন করা হয়। কাউন্টি আদালতের অধিষ্ঠিত জেলা বিচারকদের "ইউর অনার" বলে সম্বোধন করা হয়।

ম্যাজিস্ট্রেট আদালতের জেলা বিচারকদের "ইউর ওরশিপ" বলে সম্বোধন করা হয়। লে ম্যাজিস্ট্রেটকে তাদের বর্তমানে "ইউর ওরশিপ" বলে সম্বোধন করা হয় এবং তাদের নামের শেষে "এলএম" যুক্ত করা হয়, যেমন জন স্মিথ এলএম।

রাশিয়ায় অপরাধ মামলায় একজন বিচারকের সভাপতিত্বে "ভাসা চেস্ত" (Ваша Честь, অর্থাৎ "ইউর অনার") বলে সম্বোধন করা হয়। ফৌজধারী, বাণিজ্যিক ও অপরাধ মামলায় বিচারকদের প্যানেলের প্রধানকে "রেসপেক্ট দ্য কোর্ট" বলে সম্বোধন করা হয়।

সুইডেনে আদালতে অধিষ্ঠিত বিচারককে সাধারণত "হার অর্ডফোরান্দে" ("মিস্টার চেয়ারম্যান") বা "ফ্রু অর্ডফোরান্দে" ("ম্যাডাম চেয়ারওম্যান") নামে ডাকা হয়।

স্পেনে সুপ্রীম আদালতের ম্যাজিস্ট্রেট, ম্যাজিস্ট্রেট ও বিচারকদের "সু সিনরিয়া" ("ইউর লর্ডশিপ") বলে সম্বোধন করা হয়। আনুষ্ঠানিকতায় সুপ্রীম আদালতের ম্যাজিস্ট্রেটদের "ভুয়েস্ত্রা সেনোরিয়া এক্সিলেন্তিসিমা" বা "এক্সিলেন্তিসিমো সিনর/এক্সিলেন্তিসিমা সিনরা" ("ইউর রাইট অনারেবল লর্ডশিপ"), অন্যান্য ক্ষেত্রে নিম্ন আদালতের ম্যাজিস্ট্রেটদের "ভুয়েস্তা সিনরিয়া ইলুস্ত্রিসিমা" বা "ইলুস্ত্রিসিমো সিনর/ইলুস্ত্রিসিমা সিনরা" ("ইউর অনারেবল লর্ডশিপ"); অথবা সরলভাবে "ইউর লর্ডশিপ" বলে সম্বোধন করা হয়।

হাঙ্গেরিতে আদালতে অধিষ্ঠিত পুরুষ বিচারকদের "তিস্‌জতেল্‌ত বিরো উর" ("মহামান্য মিস্টার জজ") এবং নারী বিচারকদের "তিস্‌জতেল্‌ত বিরোনো" ("মহামান্য ম্যাডাম জজ") বলে সম্বোধন করা হয়। আদালতকে "তিস্‌জতেল্‌ত বিরোসাগ" ("মহামান্য আদালত) বলে সম্বোধন করা হয়।

প্রাদেশিক ভিত্তিতে কানাডীয় বিচারকদের আদালতে সরাসরি "মাই লর্ড", "মাই লেডি", "ইউর অনার" বা "জাস্টিস" বলে সম্বোধন করা হয় এবং আদালতের বাইরে "দ্য অনারেবল মিঃ (বা ম্যাডাম) জাস্টিস 'নামের প্রথম ও শেষ অংশ'" ডাকা হয়। অন্যত্র উর্ধ্বতন আদালতের বিচারকদের "জজ 'নামের শেষ অংশ'" না ডেকে "জাস্টিস 'নামের শেষ অংশ'" বলে ডাকা হয়। আদালতের কোন আজ্ঞার বিষয় তুলে ধরতে তাদের নামের শেষ "জে" লেখা হয়, যেমন জাস্টিস স্মিথকে স্মিথ জে হিসেবে লেখা হয়। কিছু উর্ধ্বতন আদালতের বিচারকদের "মাই লর্ড" বা "মাই লেডি" বলে ডাকা হয়। ওন্টারিওতে বিচারকদের কখনো "মাই লর্ড" বা "মাই লেডি" বলে সম্বোধন করে না, বরং তারা ওন্টারিওর বিচার বিভাগীয় উর্ধ্বতন আদালত-এ "ইউর অনার" বলে সম্বোধন করে।

আন্তর্জাতিক আদালত
ইউরোপ
দাপ্তরিক প্রতীক
নাম ও সম্বোধন